标题：杜度
简介
杜度，字伯度。生卒年不详，他是汉章帝时的人，做过齐相。号称“草圣”的张芝，曾经说自己的书法“上比崔、杜不足”。这里说的杜就是杜度。崔，是东汉另一位章草书法名家崔瑗，而崔瑗是杜度的学生。
杜度的书迹今天是看不到了，但据看过他书迹的三国时魏人韦诞说，是“杰有骨力而字画稍瘦，若霜林无叶，瀑水飞迸”（张怀瓘《书断》引）。晋卫恒《四体书势》说：“齐相杜度号善草书，杀字甚安而书体微瘦。”梁时庾肩吾《书品》列其书品为上之中，唐张怀瓘《书断》列其章草为神品，草书大家怀素称他的章草“天然第一”。[1]
章草渊源
序书学之兴，自于周。昔周宣王时，史籀始著大篆十五篇，世谓之籀书也。有唐有石鼓十具出焉，是谓其遗迹云。
秦始皇初兼天下，丞相李斯奏罢不合奏文者，斯作《仓颉篇》，中车府令赵高作《爰历篇》，太史令胡毋敬作《博学篇》，皆取史籀大篆，或颇省改，是谓小篆。
下杜人程邈为衙吏，得罪始皇，幽系云阳十年，从狱中省改大篆。奏之始皇，始皇善之，出为御史，使定书，或曰程邈所定乃古隶也。
上谷王次仲，饬古隶为八分，八分者，令隶也。唐人称为八分。于古隶饬加波磔而成。
汉兴而有草书，汉元帝时，传史游作《急就章》，为章草之祖。至章帝时，齐相杜度号称善作。又有崔瑗，亦称工。其后有张芝，皇象，索靖皆善章草，时并号书圣。
张伯英学崔、杜之法，温故知新，变为今草，韦诞称之为“草圣”。草书成也，后有羲、献继之。
行书者，传为后汉刘德升造。刘德升，颖川人，与锺繇同郡，锺与胡昭并师之。或称锺繇有三体，一曰铭石，二曰行狎书，三曰章程书。行书即其行狎书也。
真书者，以锺繇为祖，锺之前未见之也。真书至锺繇《克捷》，《宣示表》出，乃模楷大定，后羲、献《乐毅》、《十三行》继之，至唐体又大变矣。
古又有飞白一体。传蔡邕见匠人垩帚成字，心有所感，创为飞白，字若飞动。后张乌巾，欧阳询皆善之。又梁萧子云据之创小篆飞白，宋蔡襄据之创飞草，则不详其形状矣。
后世之书学尽在八体中，分而述之。
大篆昔者史籀始著大篆十五篇，始变古文，或与古同，或与古异，世谓之籀书也。汉书艺文志云史籀十五篇者，并此也。秦谦天下而焚书，故汉魏至晋只传其名，而不见其文。有唐之季，岐州雍城南出周宣王时石鼓十具，有文焉。其文刻于石鼓之上，故称石鼓文。盖其讽宣王畋猎所作，又名猎碣。十具石鼓为韵文十篇，其目为：吾事、汧殹、田车、銮车、霝雨、作原、而师、马蔫、吾水、吾人。时人谓其文为籀书云。
赞曰：籀文之出，开阖古文，畅其纤锐，但折直劲迅，有如镂铁，而端姿旁逸，又婉润焉。石鼓出，唐韩愈作石鼓歌极赞之曰：鸾翔凤翥众仙下，珊瑚碧树交枝柯，金绳铁索锁纽壮，古鼎跃水龙腾梭。后“鸾翔凤翥”为赞其书极佳之语，其后有王羲之当之。
小篆始皇二十年，始并六国，初兼天下，令丞相李斯作《仓颉篇》，中车府令赵高作《爰历篇》，太史令胡毋敬作《博学篇》，皆取史籀大篆，或颇省改，所谓小篆者。丞相李斯奏罢不和秦文者，于是天下行之。
小篆自秦始，故又称秦篆。始皇帝在位，共出巡五次，刻石七块。即《峄山刻石》、《琅玡刻石》、《之罘刻石》、《东观刻石》、《碣石门刻石》、《会稽刻石》、《泰山刻石》、传为李斯所书。唐人谓之传国之伟宝，百代之法式。今有《琅玡台刻石》存焉。
赞曰：画如铁石，字若飞动，铁为肢体，虬作骖騑，江海渺漫，山岳峨巍，长风万里，鸾凤于飞。远而望之，若鸿鹄群游，骆驿迁延，迫而视之，端际不可得见，离娄不能睹其隙间。为学艺之范先。
有唐之时，有李阳冰者，生于开元，始学李斯《峄山碑》，后见仲尼《吴秀札墓志》，精探小学，得其渊源，遍观前人遗迹，尝叹曰：“天之未丧斯文也，故小子得篆籀之宗旨。”以其书为已任也。自阳冰后，虽余风所激，学者不坠，然未有能企及之者，故有叹曰：“斯去千年，冰生唐时。冰复去矣，后来者谁？后千年有人，谁能待之？后千年无人，篆止于斯！”
隶书秦时，下杜人程邈为衙吏，得罪始皇，幽系云阳十年，从狱中改大篆，少者增益，多者损减，方者使圆，圆者使方，而为隶书三千字，奏之始皇，始皇善之，出为御使，使定书。或曰邈所定乃古隶也。古隶或称散隶，或曰佐书，与后汉之隶不同。
后汉之隶或称今隶，或称八分，或称章程书。乃后汉上谷王次仲所作，王愔云：次仲始以古书方广，少波势，建初中，以隶草作楷法，字方八分，言有模楷。可知程邈所古隶，变篆之圆为方，而无后汉之波磔。王次仲饰隶为八分。程邈之变篆为古隶者，以求用之简便，王次仲变古隶为八分者，以求形之工丽，用形并作而隶字成也。
古隶之于小篆，为古今文字之变。小篆之为文也，画物象形，随体诘屈，未脱象形之遗意也。古隶则变圆为方，今体文字成也。古隶多用方笔，小篆多用圆笔；古隶多得横势，小篆多得纵势；古隶简疾而小篆谨缓。
古隶略加整饬，即为八分。古隶散漫而拙，八分有模楷而工丽。古隶，八分同为一体也，比之于后世，尤颜、柳之变右军体也。
隶之名家，传有扶风曹喜。曹喜，字仲则，扶风平陵人。章帝建初中为秘书郎。蔡邕云：扶风曹喜建初称善。喜传邯郸淳。邯郸淳字子淑，颖川人。初为临淄王傅，累迁给事中。梁鹄云：淳得次仲法，韦诞师淳而不及也。韦诞字仲将，京兆人，太仆端之子，官至侍中。诸书并善，尤精题署。
又有师宜官亦精八分，灵帝好书，征天下工书于鸿都门，至数百人。八分称宜官为最。大则一字经丈，小乃方寸千言，甚矜其能。后为袁术将命巨鹿，《耿球碑》术所立，是宜官书也。梁鹄字孟皇，安定乌氏人，受法于师宜官，以善八分知名。魏武曹操甚爱其书，以为胜宜官也。时邯郸淳亦得次仲法，淳宜为小字，鹄宜为大字，不如鹄之用笔尽熟也。
蔡邕字伯喈，陈留圉人。官至左中郎将，封高阳侯，仪容奇伟，笃孝博学，能画，又善音律，明天文、数术、灾变，卒见问，无不对。工书，篆、隶绝世，尤得八分之精微。体法百变，穷灵尽妙，独步古今，为书法之祖。后世言书法之源者，必称锺繇，而锺繇者，谓得蔡邕所传笔法而神。灵帝时熹平石经出蔡邕之手，石经初立，观者如潮，以为书法之模楷。
章草汉兴而有草书，不知作者名谁。或曰史游作《急就章》草书，以其篇而名之为章草。王愔云：汉元帝时史游作急就章，解散隶体，兼书之，汉俗简惰，渐以行之是也。此乃字之梗概，损隶之规矩，纵任奔逸，赴连急就，因草创之意，谓之草书。
至建初中，齐相杜度善草，见称于章帝，上贵其迹，诏使草书上事。或曰：盖因章奏，后世谓之章草。或曰因章帝之名，故谓之章草。
杜度字伯度，京兆杜陵人，章帝时为齐相，虽史游始草书，传不纪其能，又绝其迹，创其神妙者，其唯杜公。
杜度之后有崔瑗。崔瑗字子玉，安平人，官至济北相，文章盖世，善章草，师于杜度。
韦诞云：杜氏杰有骨力，而笔画微瘦，崔氏法之，书体甚浓，而结字工巧时有不及。张芝喜而学焉。转精其巧，可谓草圣。超前绝后，独步无双。
张芝字伯英，炖煌人。朝廷以有道征，不就，故时称张有道。好书，出诸杜度，崔瑗云。然龙骧豹变，青出于蓝。其自谓上比崔、杜不足，诚则尊师之辞，亦其心肺间语。伯英损益伯度章草，亦犹逸少增减元常真书，虽润色精于断割，意则美矣，至若高深之意，质素之风，俱不及其师也。然各为今古之独步。
又有索靖，张芝姊孙也。书出于韦诞，峻险过之。有若山形中裂，水势悬流，雪岭孤松，冰河危石，其坚劲则古今不逮。或曰崔子玉点画之间莫不调畅，然索靖乃越制特立，风神凛然，其雄勇劲健过之也，以此有谢于索。又时人云：精熟至极，索不及张，妙有余姿，张不及索，其推重至此。
又有吴皇象，字休明，广陵江都人，师于杜度，工章草，有《急就章》传世。羊欣云：张芝、皇象、锺繇、索靖，时并号书圣。抱朴亦云：书圣者皇象。休明章草，虽相众而形一，万字皆同，与右军以一形而众相，万字皆别，各造其极。
评价
杜度以善章草著名。崔瑗，崔寔父子学杜度书，后人并称为“崔，杜”，为张芝师。张芝与朱赐书。自谓“上比崔、杜不足”。三国时魏人韦诞评云：杜氏杰有骨力而字画微瘦，若霜林无叶，瀑水进飞。”晋卫恒《四体书势》云：“齐相杜度号善草书，杀字甚安而书体微瘦。”南朝梁庾肩吾《书品》列杜度书品上之中。唐张怀瓘《书断》卷中列杜度章草为神品，评曰：“虽史游始草，书传不纪其能，又绝其迹。创其神妙，其惟杜公。”又以张芝与杜度相论曰：“伯英(张芝)损益伯度章草，亦犹逸少增减元常真书，虽润色精于断割，意则美矣。至若高深之意、质素之风，俱不及其师也。”《书断》卷上云：“杜度善草，见称于章帝，上贵其迹，诏使草书上书。”《书断》卷下《评》曰：“杜草盖无所师，郁郁灵变，为后世楷则，此乃天然第一也。”又曰：“章草古逸，极致高深，则伯度第一。”唐韦续《墨薮·九品书人沦》列杜度章草书为上之上品。

简介
贝勒杜度（Dudu，1597年～1642年），名字意思是斑雀，爱新觉罗氏，褚英第一子。初授台吉。
生平
天命九年，喀尔喀巴约特部台吉恩格德尔请内附，杜度从贝勒代善迎以归，封贝勒。天聪元年，从贝勒阿敏、岳讬等伐朝鲜，朝鲜国王李倧请和，诸贝勒许之。阿敏欲仍攻王京，岳讬持不可；阿敏引杜度欲与留屯，杜度亦不可：卒定盟而还。三年十一月，从上伐明，薄明都，败明援兵。又偕贝勒阿巴泰等略通州，焚其舟，至张家湾。十二月，师还，至蓟州，明兵五千自山海关来援。与代善亲陷阵，伤足，驻遵化。四年正月，明兵攻，败之，斩其副将，获驼马以千计。犹力战，歼之。
七年，明将孔有德、耿仲明降，偕贝勒济尔哈朗、阿济格赴镇江迎以归。诏问伐明及朝鲜、察哈尔三者何先，杜度言：“朝鲜在掌握，可缓；察哈尔逼则征之；若尚远，宜取大同边地，秣马乘机深入。”八年，军海州。崇德元年，进封安平贝勒。海州河口守将伊勒慎报明将造巨舰百馀截辽河，命杜度济师，明兵乃还。是冬，上伐朝鲜，杜度护辎重后行，略皮岛、云从岛、大花岛、铁山。二年二月，次临津江。前一日冰解，夕大雨雪，冰复合，师毕渡。上闻之曰：“天意也！”从睿亲王多尔衮取江华岛，败其水师，遂克之。 
三年，多尔衮将左翼、岳讬将右翼伐明，杜度为岳讬副。师进越密云东墙子岭，明兵迎战，击败之。进攻墙子岭堡，分军破黑峪、古北口、黄崖口、马兰峪。岳讬薨于军，杜度总军事。会多尔衮军于通州河西，越明都至涿州，西抵山西，南抵济南，克城二十，降其二。凡十六战皆捷，杀总督以下官百馀，俘二十馀万。还，出青山口，自太平寨夺隘行。四年四月，师还，赐驼一、马二、银五千，命掌礼部事。略锦州、宁远。五年，代济尔哈朗于义州屯田，刈锦州禾，遇明兵，败之，克锦州台九、小凌河西台二。明总督洪承畴以兵四万营杏山城外，偕豪格击败之，追薄壕而还，又歼运粮兵三百。往锦州诱明兵出战，复击败之，获大凌河海口船，追斩敌之犯义州者。冬，再围锦州。六年，攻广宁，败松山、锦州援兵。以从多尔衮离城远驻，遣军私还，论削爵，诏罚银二千。复围锦州，败明兵于松山。是秋，复从上伐明，留攻锦州。七年六月，薨。病革时，诸王贝勒方集笃恭殿议出征功罪，上闻之，为罢朝。丧还，遣大臣迎奠。雍正二年，立碑旌其功。

简介
杜度，现任北京大学经济学院教授。
生平
曾任美国伊利诺大学博士,现任北京大学经济学院教授
研究方向：一般经济均衡理论 宏观计量经济模型 
科研成果：1. 宏观计量经济模型的比较研究----课题部分成果（讨论稿） 1993[1]
据传在当时是与高鸿业齐名的西方经济学高手。[2]